Súradnice: 48°26′17″S 22°07′39″V﻿ / ﻿48,4381°S 22,1275°V﻿ / 48.4381; 22.1275

**Záhumienkový kanál** je umelý vodný tok nížinného typu, melioračný, odvodňovací kanál v Dolnom Zemplíne, na východnom okraji geomorfologického celku Východoslovenská rovina na pomedzí geomorfologických podcelkov Latorická rovina a Medzibodrocké pláňavy, začína sa v poľnohospodárskom extraviláne územia obce Čierna a na tomto území celým svojim krátkym priebehom aj preteká a ústi v okrese Trebišov v Košickom kraji. *Záhumienkový kanál* je ľavostranný prítok bezmenného vodného toku v katastrálnom území *Čierna* pri poli *Záhumienky* a tento bezmenný vodný tok sa vlieva v susednom katastrálnom území Boťany do Východného Leleského kanála. *Záhumienkový kanál* má dĺžku 1,6 km. Je tokom VI. rádu.

Začiatok
--------

Začína sa na východnej strane geomorfologického celku Východoslovenská rovina, v nadmorskej výške 101 m n. m. východne od intravilánu obce Čierna v okrese Trebišov v Košickom kraji v poľnohospodárskom extraviláne na severnom okraji lesa *Rúbanisko*.

Opis toku
---------

Od začiatku tečie severovýchodovýchodným smerom, preteká poľnohospodárskym extravilánom obce Čierna, skrúca sa na sever, podteká cestu z obce Čierna na slovensko-ukrajinskú štátnu hranicu, stáča sa na severovýchod a neskôr na severovýchodovýchod, obteká pole *Lieskovec*, na juhozápadnom okraji poľa *Záhumienky* na území obce Čierna v nadmorskej výške 101 m n. m. ústi do bezmenného toku v katastrálnom území Čierna a tento sa vlieva v susednom katastrálnom území Boťany do Východného Leleského kanála ako jeho ľavostranný prítok. Východný Leleský kanál ústi do Bodrogu. Vodný tok *Záhumienkový kanál* nemá dôležitejší prítok.

Pôvod názvu
-----------

Hydronymum *Záhumienkový kanál* má pôvod v názve poľa *Záhumienky* na území obce Čierna, na okraji ktorého preteká. Zo slovného základu *záhumienok, záhumienka* s významom *priestor za humnami, kde sa začínajú polia, záhumnie* bolo po rozšírení o formant *-ový* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Záhumienkový kanál* ako súčasť veľmi početnej skupiny názvov v slovenskej toponymii, najmä hydronymii.. Názov vodného toku *Záhumienkový kanál* bol štandardizovaný v roku 1991. V priestore slovenskej hydronymie hydronymum *Záhumienkový kanál* je jedinečným hydronymom (júl 2022).

Referencie
----------

1. ↑   *Názvy kanálov* [online]. Bratislava: Úrad geodézie, kartografie a katastra SR, [cit. 2022-06-24]. Dostupné online.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-06-20]
3. ↑  Názvy vrchov a dolín Slovenskej socialistickej republiky A 6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 146. 079-902-87 NVA (identifikačný kód tlačoviny z obdobia pred ISBN).
4. ↑  Priebeh vodného toku Záhumienkový kanál v Základnej báze údajov geografického informačného systému ZB GIS. Dostupné on-line na  [cit. 2022-06-28].
5. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 26, 133, 134, 135.
6. ↑  Geografické názvy okresu Trebišov A22. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-470/1991 z 30.9.1991. 99 s. S. 24, 89, 94. Bratislava 1991. ISBN 80-900509-1-5.

| * z
* d
* u
Vodné toky v povodí Bodrogu (od sútoku Latorice s Ondavou po štátnu hranicu) |
| --- |
| *Bodrog* → *Tisa* → *Dunaj* |
| Vodné toky | 
* Babský potok
* Barský potok
* Bielsky kanál
* **Bodrog**
* Boršiansky potok
* Darvašský kanál
* Divý kanál
* Dobriansky kanál
* Dobrosemiansky kanál
* Hrušovský kanál
* Chlmecký kanál
* Južný Bielsky kanál
* Kaponský kanál
* Krčavský kanál
* **Latorica**
* Lesný kanál
* **Malá Krčava**
* Mŕtva Tisa
* **Ondava**
* **Ošva**
* Predný kanál
* Pribenícko-laciansky kanál
* Pribenícky kanál
* **Roňava**
* Severný horešský kanál
* Severný plešiansky kanál
* Severný radský kanál
* Soľničiansky kanál
* **Somotorský kanál**
* Svinický kanál
* Veľké plytčiny
* Vojčiansky kanál
* Východný leleský kanál
* Záhumienkový kanál
* Západný leleský kanál

 |
| Vodné plochy | 
* Barský rybník

 |